جمهور باشقانی رجب طیب اردوغان تورکیه‌-نین روسیا‌دان "اس-400" راکئت مودافعه سیستم‌لرینی آلماسی‌نین تورکیه-امریکا علاقه‌لرینه خلل گتیرمه‌مه‌سی‌نین لازیم اولدوغونو، چونکی تورکیه-‌نین بون‌لارا احتیاجی اولدوغونو سؤیله‌دی.
جمهور باشقانی اردوغان امریکا-دا فوکس نیوز تلویزیونونا گوندمله باغلی وئردیگی آچیقلامادا دئدی:
"تورکیه و امریکانین ناتو-یا دا اساس‌لانان ایستراتژی طرفداش‌لیغی وار. زامان-زامان دونیانین دییشن شرط‌لرینه گؤره ده بیر سیرا پروبلئم‌لر باش وئریر. لاکین بونون هئچ واخت ایستراتژی طرفداشلیغیمیزا منفی تأثیری‌نین اولماسینا ایجازه وئرمه‌دیک، وئرمریک و بو طرفداشلیغیمیزین گوج‌لنه‌رک داوام ائتمه‌سیندن طرف اولدوق، هر زامان و حاضردا دا عینی موضعیمیز داوام ائدیر".
اردوغان تورکیه-امریکا آراسینداکی علاقه‌لرده تیجارت حجمینی 100 میلیارد دو‌لارا چیخارماغی هدف گؤتوردوک‌لرینی بیلدیردی.
امریکا پرزیدنتی دونالد ترامپین بمت-نین باش مجلیسینده کی چیخیشینا موناسیبت بیل‌دیرن اردوغان چیخیشدا بعضی موضوع لاردا ترامپلا همفیکیر اولدوغونو، بعضی موضوع لاردا ایسه نظر ضدیتی اولدوغونو سؤیله‌دی و سوریه  مسئله سینده بعضی پروبلئم‌لرین حلی‌نین واجیب‌لیگینی قئید ائتدی.
اردوغان تورکیه-‌نین روسیا و ایران ایله ده جوغرافی باخیم‌دان یاخین اولدوغونو و هر ایکی اؤلکه ایله تاریخی علاقه‌لرین داوام ائتدیگینی، بونون دا موناسیبت‌لری اینکیشاف ائتدیردیگینی سؤیله‌دی.
تورکیه ایله امریکا آراسیندا "اس-400" راکئت سیستم‌لرین‌دن قایناق‌لانان موذاکیره‌لره توخونان اردوغان تورکیه-‌نین اف-35 دؤیوش طیاره‌لری لاییحه‌سی‌نین مشتری‌سی دئییل طرفداشی اولدوغونو ایفاده ائتدی.
اردوغان ایرانی سعودیه عربیستانین‌داکی نفت تاسیس لرینه هوجومدا اتهام ائتمه‌ین دوزگون اولمادیغینی دا سؤیله‌دی.
اردوغان "گوجلولرین حاق‌لی اولدوغو بیر دونیا اولماما‌لی‌دیر. بونو جناب ترامپی دینلیرکن باشا دوشمک ایستدیم. 'من گوج‌لویم، بونا گؤره حاق‌لییام دئمک اولماز دئدی.
ترور تشکیلاتی داعش ایله تورکیه کیمی موباریزه ائدن باشقا بیر اؤلکه اولمادیغینی دا ایفاده ائدن اردوغان امریکا-نین  ترور تشکیلات‌لاری ایله موباریزه‌ده تورکیه-‌نین یانیندا اولماسی اوچون چاغیریش ائتدی.
